Prince se hemp verkoop teen $96 000Prince met die ikoniese wit hemp in die fliek, “Purple Rain” ŉ Wit syhemp met valle, wat Prince in die fliek Purple Rain gedra het, is vir $96 000 (byna R1,4 miljoen) verkoop by ŉ veiling in Kalifornië. Dit is 32 keer die verkoopprys. Prince se swart-en-wit baadjie, wat hy ook in die 1984-fliek gedra het, is ook vir $96 000 verkoop. Die afslaers, Profiles in History, het gesê die hemp, wat Prince as “The Kid” in die fliek gedra het, se verkoopprys was tussen $3 000 en $5 000. ŉ Paar kniehoogte stewels uit Prince se Lovesexy-toer is vir $17 920 verkoop en ŉ halsnoer uit sy Diamonds and Pearls-musiekvideo is vir $8 320 verkoop. Die kopers van die sanger se items se name is nie bekend gemaak nie. Prince is in April in die ouderdom van 57 by sy Paisley Park-huis in Minnesota oorlede. Sy geel Cloud- elektriese kitaar is verlede week vir meer as $132 000 (byna R2 miljoen) verkoop.